text: मुंबई। अभिनेत्री दिया मिर्जा ने एक नीलामी में बोली लगाकर ऐतिहासिक फिल्म ‘मदर इंडिया’ के ओरिजनल पोस्टर को नीलामी में 145,000 रुपये में खरीदा है। फिल्म ‘संजू’ में अहम भूमिका निभाने वाली दिया इस पोस्टर को अभिनेता संजय दत्त को उपहार में देना चाहती हैं। दिया ने नीलामी घर ओसियंस द्वारा हाल ही में बैंकाक में संपन्न हुए अंतर्राष्ट्रीय भारतीय फिल्म महोत्सव (आईफा) में लगाई गई बोली में यह पोस्टर खरीदा।